เคล็ดลับดูแลตัวเองสวยให้สุดในแบบที่เราเป็น
ดร.พงศกรพัฒน์ อรุโณทยานันท์ (ที่ 2 จากซ้าย), ศันสนีย์ ทรงเกียรติธนา, ขวัญคู่ อ่อนจำรัส จากยูนิลีเวอร์ ชวน อานันท์ อภินันทน์ และ โมเม-นภัสสร ร่วมเวิร์กช็อปสุดเก๋.,4 กูรูแถวหน้าเมืองไทย นำโดย นภัสสร บุรณศิริ, ยศสินี ณ นคร, พลพัฒน์ อัศวะประภา และ อานันท์ อภินันทน์ ร่วมให้คำแนะนำการดูแลตนเอง เพื่อสวยไปให้สุดในแบบที่เราเป็น แก่ 20 สาวผู้โชคดีที่เข้าร่วมเวิร์กช็อปแบบเอ็กซ์คลูซีฟในแคมเปญ Beauty Goddess (บิวตี้ ก็อดเดส) #สวยไปให้สุด ที่จัดขึ้นโดย อาวียองซ์ (aviance) แบรนด์ความงามระดับพรีเมียม ที่สนับสนุนให้ผู้หญิงดูแลตัวเองทั้งกินและทา,เริ่มจาก โมเม—นภัสสร บุรณศิริ บิวตี้อินฟลูเอนเซอร์คนดัง แนะว่า ถ้าพื้นฐานผิวหน้าดี จะแต่งหน้าอย่าง ไรก็มีความมั่นใจ ดังนั้นสิ่งที่ผู้หญิงควรให้เวลามากที่สุด คือการทำความสะอาดผิวหน้า ถ้าผิวหน้าสะอาดไม่เพียงพอ ต่อให้มีสกินแคร์แพงแค่ไหนก็ไม่มีประโยชน์ เพราะไม่สามารถซึมเข้าสู่ผิวได้ โดยเฉพาะครีมกันแดด เป็นสิ่งที่ห้ามลืมทาโดยเด็ดขาด และในวันที่ต้องแต่งหน้าจัด อย่าทาสกินแคร์หลายตัวจนเกินไป เพราะจะทำให้เมกอัพที่แต่งไปจับตัวเป็นคราบได้ ด้าน หมู-พลพัฒน์ อัศวะประภา ดีไซเนอร์ชื่อดัง ให้คำแนะนำว่า เรื่องของการแต่งกาย เป็นเรื่องของสไตล์ ต้องค้นหาสไตล์ที่เป็นเราให้พบ จะสร้างความมั่นใจ สร้างพลังให้กับตัวเอง สไตล์ไม่ใช่กระแสแฟชั่น เพราะกระแสแฟชั่นมีวันตาย แต่สไตล์ไม่มีวันนั้น,ขณะที่ จ๋า—ยศสินี ณ นคร บอกเคล็ดลับการมีสุขภาพดี สะท้อนความสวยจากภายในว่า การมีสุขภาพที่ดีเริ่มต้นจากในครัว โดยจ๋าได้แนะเคล็ดลับการกินอาหารที่จะช่วยให้สาวๆ #สวยไปให้สุดว่า การกินดีอยู่ที่การเตรียมตัวที่ดี สาวๆหลายคนอาจจะเบื่อในการเตรียมวัตถุดิบสำหรับทำอาหาร แต่หากคุณมีเวลาแล้วเตรียมหั่นผักใส่ในกล่องถนอมอาหาร ต้มน้ำซุปที่ชอบใส่ในถุงซิปล็อก แล้วแช่เย็นในตู้เย็น เวลาจะทำอาหารจึงค่อยหยิบออกมา จะช่วยให้ไม่ยุ่งยากในการปรุงอาหารเลย ส่วน เทรนเนอร์จัน—อานันท์ อภิ-นันทน์ กล่าวว่า หากคุณอยาก มีสุขภาพและรูปร่างที่ดี ต่อให้ออกกำลังกายหนักแค่ไหน แต่ถ้าไม่ควบคุม อาหาร สิ่งที่ทำมาก็ไร้ประโยชน์ การออก กำลังกายให้เห็นผลเพื่อให้รูปร่างดี จะต้องออกกำลังกาย ให้ถูกต้อง และควบคุมอาหาร โดยส่วนตัวให้ความสำคัญเรื่องของอาหารมากถึง 60% ออกกำลังกายเพียง 40% เพราะร่างกายแต่ละคนมีความต้องการโปรแกรมการออก กำลังกายที่ไม่เหมือนกัน.
4 กูรูแถวหน้าเมืองไทย นำโดย นภัสสร บุรณศิริ, ยศสินี ณ นคร, พลพัฒน์ อัศวะประภา และ อานันท์ อภินันทน์ ร่วมให้คำแนะนำการดูแลตนเอง
นภัสสร บุรณศิริ,ยศสินี ณ นคร,พลพัฒน์ อัศวะประภา,อานันท์ อภินันทน์,บิวตี้ ก็อดเดส